Source: https://tax-fin-lex.si/Zbirke/SodnaPraksaList?nodeId=a6a42257-4188-4529-9fee-bead01171d3c
Timestamp: 2019-09-23 18:05:08+00:00

Document:
Sklep II Ips 644/2006
VS09340
dovoljenost revizije - revizija zoper prvostopenjsko sodbo - izpodbijanje odločitve o obrestnem delu tožbenega zahtevka - postranske terjatve - kapitalizirane obresti - zavrženje revizije
Revizija je vložena proti prvostopenjski sodbi, proti kateri pa je po zakonu ni mogoče vložiti. Ni pravno pomembna okoliščina, da sta tožnika zahtevane obresti izračunala in jih uveljavljala v določenih zneskih, ki presegajo revizijski prag. Ali se obresti uveljavljajo opisno z navedbo, od kakšne glavnice in za katero obdobje se zahtevajo, ali pa se uveljavljajo v že izračunanih zneskih, ne vpliva na njihovo pravno naravo. V obeh primerih gre za obresti, ki so stranska terjatev in kot take ne vplivajo na opredelitev vrednosti spora.
Sklep I R 87/2006
VS09320
določitev krajevne pristojnosti po višjem sodišču - delegacija pristojnosti iz drugih tehtnih razlogov - izterjava stroškov kazenskega postopka - sodišče kot upnik
Dejstvo, da izterjavo stroškov kazenskega postopka izvaja sodišče, pred katerim je tekel kazenski postopek, ni tehten razlog za delegacijo, saj sodišče opravlja le svojo dolžnost in od tega nima nobene koristi, ne pravnega interesa.
Sodba II Ips 679/2004
VS09427
ZOR člen 17.
dolžnost izpolnitve obveznosti - plačilo najemnine
Toženec dolguje najemnino po najemni pogodbi. Ker je ni poravnal, sta nižji sodišči tožeči stranki nudili sodno varstvo ter tožencu naložili plačilo najemnine. Pravna podlaga takšne odločitve so pogodbena pravila ter splošna določba o dolžnosti izpolnitve obveznosti Š17. člen ZORĆ.
Sklep II Ips 245/2006
VS09344
ZPP člen 1, 41, 41/2, 44/3, 180, 180/2, 367, 367/2, 377, 406, 406/2.
spor zaradi ugotovitve priznanja očetovstva - premoženjskopravni spor - naknadna kumulacija tožbenih zahtevkov - opredelitev vrednosti spornega predmeta - dovoljenost revizije - zavrženje revizije
V tej zadevi so tožniki v tožbi, s katero so uveljavljali (zaradi kasnejše spremembe primarni) tožbeni zahtevek za ugotovitev očetovstva, vrednost spora opredelili z zneskom 2.100.000 SIT. Ta del spora je statusne narave. Ob kasnejši spremembi tožbe in uveljavljanju podrejenega tožbenega zahtevka za ugotovitev o danem priznanju očetovstva pa vrednosti spremenjenega dela tožbe niso opredelili, čeprav gre pri podrejenem tožbenem zahtevku za drugačno dejansko ter pravno podlago in čeprav je to del spora premoženjske narave. Tudi toženec ni nikoli ugovarjal izostanku navedbe vrednosti spremenjenega dela tožbe. Zato ima pasivnost obeh pravdnih strank za posledico, da odločitev obeh sodišč o podrejenem tožbenem zahtevku ni revizijsko izpodbojna.
Sodba I Up 455/2004
VS17935
ZT člen 12, 12-3, 16, 16/1. ZUS člen 73.
ukrep tržnega inšpektorja - direktor gospodarske družbe - stopnja izobrazbe - neposredna prodaja blaga v trgovini
Če direktor gospodarske družbe neposredno opravlja prodajo blaga v trgovini, mora izpolnjevati pogoje glede minimalne stopnje izobrazbe za prodajalca.
Sodba II Ips 5/2005
VS09428
povrnitev nepremoženjske škode - višina denarne odškodnine - načelo individualizacije - načelo objektivne pogojenosti višine odškodnine
Sodba I Ips 339/2006
ZKP člen 201, 201/1-1, 201/1-3, 202, 202/2.
pripor - utemeljen sum - begosumnost - ponovitvena nevarnost
Okoliščine, ki jih zahteva povezuje s psihičnim stanjem in krivdnim odnosom do kaznivega dejanja bodo razjasnjene šele v nadaljnjem postopku in za presojo obstoja begosumnosti ter ponovitvene nevarnosti v času, ko je sodišče odločalo o odreditvi pripora, niso odločilne.
Sklep I R 67/2006
VS09409
določitev krajevne pristojnosti po višjem sodišču - prenos pristojnosti iz drugih tehtnih razlogov
Dejstvo, da je prišlo pred nekaj leti do razveze zakonske zveze med tožnikom in uslužbenko Okrajnega sodišča A. (ki bi bilo sicer splošno krajevno pristojno za sojenje v tej zadevi), nikakor ne more biti tehten razlog za prenos pristojnosti nazaj na to sodišče.
Sodba I Up 1232/2003
VS17942
ZENDMPE člen 11, 100. ZUS člen 73.
dokončnost mej
Navkljub dejstvu, da meja med lastniki sosednjih zemljišč ni sporna, meja ni dokončna, če ni bila ugotovljena v postopku, ki ga je predpisoval Zakon o zemljiškem katastru oziroma ga sedaj določa Zakon o evidentiranju nepremičnin, državne meje in prostorskih enot.
Sklep II Ips 89/2005
VS09402
ZPP člen 39, 39, 39/1, 41, 41/2, 367, 367/2, 377.
dovoljenost revizije - vrednost izpodbijanega dela sodbe - objektivna kumulacija tožbenih zahtevkov - odškodninski spor - zavrženje revizije
Zahtevka za povrnitev premoženjske škode in povrnitev nepremoženjske škode imata različno podlago.
Sklep II Ips 670/2004
VS09337
ZPP člen 39, 41, 41/1, 41/2, 45, 108, 377.
dovoljenost revizije - opredelitev vrednosti spornega predmeta - objektivna kumulacija tožbenih zahtevkov - poprava tožbe - pasivnost sodišča - zavrženje revizije
Neopredeljena ali ne dovolj opredeljena vrednost spornega predmeta ni pomanjkljivost, ki bi preprečevala meritorno obravnavanje tožbe, pač pa pomanjkljivost, ki onemogoča preizkus, ali je revizija dovoljena. Postopka po 108. členu ZPP in po 3. odstavku 44. člena ZPP sta bistveno različna. Prvi je enostranski, drugi nujno kontradiktoren, vendar je omejen le na določeno časovno obdobje. Vrednosti spornega predmeta, ki jo je navedel tožnik, je mogoče ugovarjati le do začetka obravnavanja glavne stvari. Res je, da stranki ne smeta trpeti škodljivih posledic zaradi pasivnosti sodišča. Vendar to ne pomeni, da gre dolžnost sodišča skrbeti za pravice strank tako daleč, da bi bilo treba za ceno enakopravnosti strank v postopku, eni od njih omogočiti, da potem, ko je revizija že vložena, z naknadno in enostransko določitvijo vrednosti spornega predmeta odloči, ali je bodisi njena, bodisi nasprotnikova revizija sploh dovoljena.
Sodba I Up 1031/2003
VS18276
ZUS člen 73. CZ člen 3, 3-8, 43, 61a, 63. ZDavP člen 8.
carinsko dovoljena raba - sodelovanje v carinskem postopku - stroški carinskega postopka
Glede stroškov carinskega postopka veljajo določbe Zakona o davčnem postopku.
Sklep I R 91/2006
VS09318
ZPP člen 67, 70, 70-3.
določitev krajevne pristojnosti po višjem sodišču - prenos pristojnosti zaradi dvoma v nepristranost sodišča - sorodstveno razmerje stranke s sodnikom pritožbenega sodišča
Samo obstoj sorodstvenega razmerja med stranko in enim od pritožbenih sodnikov še ne utemeljuje razumnega dvoma v nepristranskost vseh ostalih pritožbenih sodnikov.
Sodba II Ips 584/2006
VS09390
originarna pridobitev lastninske pravice - gradnja na tujem svetu - dobrovernost graditelja
Tožbena trditvena podlaga ni utemeljevala stvarnopravnega tožbenega zahtevka za originarno pridobitev lastninske pravice na podlagi pravnih pravil ODZ. Osnovni pogoj za pridobitev lastninske pravice po pravnem pravilu paragrafa 418 ODZ je, da je graditelj v dobri veri, da torej ne ve, da gradi na tujem svetu. Tožnikove trditve, da je gradil z dovoljenjem očeta kot izročevalca (ki po izročitvi premoženja ni bil več njegov lastnik) in z vednostjo toženca kot prevzemnika, že same po sebi onemogočajo materialnopravni sklep, da je bil tožnik v dobri veri.
Sodba I Up 60/2004
VS18877
ZUS člen 77, 77/2-3.ZUstS člen 44, 45.
stavbna zemljišča - nadomestilo za uporabo - razveljavljena podzakonska določba
Razveljavljena podzakonska določba se ne uporablja za razmerja, nastala pred dnem, ko je razveljavitev začela učinkovati.
Sodba I Up 1069/2005
VS18876
ZUS člen 73.ZDen člen 9, 12.
denacionalizacija - upravičenec - dedič prvega dednega reda - jugoslovansko državljanstvo - sodelovanje v boju na strani antifašistične koalicije
Tudi dediči prvega dednega reda morajo za status upravičenca izpolnjevati pogoj jugoslovanskega državljanstva.
Sklep II Ips 663/2006, enako tudi II Ips 722/2007
VS0010575
ZNP člen 37, 70.
pridržanje osebe v psihiatrični bolnici - prenehanje pridržanja - odklanjanje zdravljenja - razlogi za revizijo - izpodbijanje dejanskega stanja v reviziji
Razlog za podaljšanje pridržanja je pridržančevo dosledno odklanjanje terapije (jemanja zdravil), ki mu je zunaj zavoda ni mogoče zagotoviti. S prenehanjem pridržanja bi bilo ogroženo predvsem pridržančevo zdravstveno stanje: zaradi njegovega neizogibnega poslabšanja kot posledica opustitve nujne terapije bi bila povzročena huda škoda samemu pridržancu (70. člen ZNP) v obliki njegovega osebnostnega razkroja, za preprečitev katerega sta še vedno nujno potrebna zavodska oskrba in nadzor.
Sklep I Up 1332/2006
VS18870
ZUS člen 26, 26/2, 34, 34/1-2, 68, 73.
tožba zaradi molka organa druge stopnje - procesen predpostavke
Če niso izkazane procesne predpostavke za tožbo zaradi molka organa, je treba tožbo zavreči po 2. točki 1. odstavka 34. člena ZUS, saj je tožba vložena prezgodaj. Pri presoji procesnih predpostavk ni kontradiktornosti postopka, zato tožniku pravica do takega postopka ni bila kršena.
Sklep II Ips 244/2006
VS09425
ZPP člen 394, 394/1-10, 395.
obnova - skrbnost pri zbiranju pravdnega gradiva - potencialna dejstva
Od (tožene) stranke ni mogoče zahtevati, da mora biti pozorna na vsa potencialna dejstva, čeprav za njihov obstoj ne govori nič. Na dejstvu, ki ga stranka lahko ugotovi naključno in ne z običajnim sistematičnim zbiranjem pravdnega gradiva, je zato mogoče utemeljiti obnovitveni predlog.
Sodba I Ips 334/2006
VS23460
ZKP člen 202, 202/2, 371, 371/1-11.
pripor - pogoji za pripor - neogibnost pripora - načelo sorazmernosti
Neogibnost pripora sodišče presoja tako, da ob uporabi načela sorazmernosti pretehta, ali je v konkretnem primeru varnost ljudi zaradi nevarnosti ponovitve določenega specifičnega kaznivega dejanja ogrožena do te mere, da odtehta poseg v obdolženčevo pravico do osebne svobode in ali je ta cilj mogoče doseči z ukrepom milejše narave.

References: sodišče 
 sodišče 

ZKP 
 sodišče 

ZKP 
 sodišče